**Χρονοδιάγραμμα ενεργειών για την Πρακτική Άσκηση (έως την έναρξη των αιτήσεων)**

1. (Άμεσα) Επιλογή διενέργειας Επιδοτούμενης ή Μη Επιδοτούμενης Πρακτικής γιατί π.χ. μπορεί να μην καλύπτουν τους όρους της υπεύθυνης δήλωσης την οποία θα υπογράψουν (βλ. Υπεύθυνη Δήλωση παρακάτω). Σε περίπτωση που επιλέξουν την μη επιδοτούμενη αυτό να γίνει σε συνεννόηση με τον Επιστημονικά Υπεύθυνο της Πρακτικής κ. Αλεξόπουλο ([alexopo@agro.duth.gr](mailto:alexopo@agro.duth.gr), 2552041169, 6972053898).
2. (Άμεσα) Εξοικείωση με το πληροφοριακό σύστημα ΑΤΛΑΣ, Επίσκεψη στην ιστοσελίδα του Γραφείου Πρακτικής ΔΠΘ (praktiki.duth.gr), Μελέτη των οδηγιών για τους ασκούμενους από το πληροφοριακό σύστημα PraktIS (praktiki.rescom.duth.gr 🡪 Για φοιτητές 🡪 Εγχειρίδιο χρήσης)
3. (Άμεσα και έως τέλη Ιανουαρίου 2021) Εύρεση φορέα πρακτικής. Τηλεφωνική, προσωπική ή μέσω τρίτου, επαφή με τον φορέα. Η επαφή με email (από μόνη της) δεν συστήνεται γιατί είναι απρόσωπη και σε αρκετές περιπτώσεις οι φορείς δεν απαντούν ή δεν απαντούν σύντομα ή απαντούν αρνητικά. Στα email απαντούν συνήθως οι μεγάλες επιχειρήσεις γιατί διαθέτουν τμήματα προσωπικού με υπεύθυνους επικοινωνίας. Σε κάθε περίπτωση, θα πρέπει να γίνει σαφές στους φορείς ότι α) δεν θα έχουν καμία απολύτως οικονομική ή ασφαλιστική επιβάρυνση ενώ την αποζημίωση και την ασφάλεια κινδύνου θα την καλύψει πλήρως το Παν/μιο, β) ότι η πρακτική θα γίνει μετά από δημοσίευση θέσης στο ΑΤΛΑΣ (8ωρη εργασία χωρίς χρονικούς περιορισμούς), γ) δήλωση έναρξης και λήξης στο σύστημα ΕΡΓΑΝΗ και δ) ότι θα υπογράψουν σύμβαση με το Παν/μιο. Επειδή η σύμβαση θα αργήσει να υπογραφεί και έως τότε και για να κατοχυρωθούν άμεσα οι φορείς, μπορούμε να συν-υπογράψουμε (Επιστημονικά υπεύθυνος της πρακτικής και ο Υπεύθυνος του φορέα) ένα Πρωτόκολλο Συνεργασίας. Σε περίπτωση συμφωνίας με τον φορέα μπορεί άμεσα να προχωρήσει η διαδικασία δημιουργίας και δημοσίευσης της θέσης πρακτικής στο ΑΤΛΑΣ.
4. (Άμεσα και έως τέλη Ιανουαρίου 2021) Συγκέντρωση των απαιτούμενων στοιχείων και δικαιολογητικών τα οποία θα αποστέλλονται είτε ηλεκτρονικά (με e-mail στον Επιστημονικά Υπεύθυνο [alexopo@agro.duth.g](mailto:alexopo@agro.duth.g) ή στην κα. Τσονίδου στην Γραμματεία [vtsonido@admin.duth.gr](mailto:vtsonido@admin.duth.gr)) είτε με ταχυδρομείο ή courier (Τμήμα Αγροτικής Ανάπτυξης ΔΠΘ, Πανταζίδου 193, 68200, Ορεστιάδα, Υπ’ όψη κας Τσονίδου, Τηλ 2552041163). Τα δικαιολογητικά που πρέπει να αποσταλούν είναι: 1) Φωτοτυπία δελτίου ταυτότητας, 2) Εκτύπωση αποδεικτικού Α.Μ.Κ.Α. του φοιτητή από Κ.Ε.Π. ή από τον παρακάτω σύνδεσμο: <https://www.amka.gr> 3) Φωτοτυπία του εντύπου της έκδοσης του Α.Φ.Μ. από την αρμόδια Δ.Ο.Υ. ή ηλεκτρονικά από το taxisnet, 4) Εκτύπωση του Αριθμού Μητρώου Ασφαλισμένου (Α.Μ.Α.) όσων ήδη έχουν ή βεβαίωση απογραφής στον ΕΦΚΑ για τους νέους ασφαλισμένους, 5) Υπεύθυνη Δήλωση προϋποθέσεων για τη συμμετοχή στην Πρακτική Άσκηση (<https://praktiki.duth.gr/?page_id=1327>), 6) Δήλωση Τραπεζικού Λογαριασμού (<https://praktiki.duth.gr/?page_id=1327>), 7) Φωτοτυπία της πρώτης σελίδας του βιβλιαρίου ή εκτύπωση μέσω e-banking, που αναγράφεται ο αριθμός IBAN και οι δικαιούχοι του λογαριασμού. Άσχετα με τον τρόπο αποστολής των δικαιολογητικών, αυτά θα πρέπει να σταλούν όλα μαζί.

Η ανακοίνωση για την έναρξη των αιτήσεων θα αναρτηθεί στις αρχές Ιανουαρίου 2021. Το διάστημα υποβολής της αίτησης θα είναι ένας μήνας αλλά οι ημερομηνίες έναρξης-λήξης θα καθοριστούν σε συμφωνία και με τον εκπρόσωπο των φοιτητών. Σε κάθε περίπτωση η διαδικασία θα ολοκληρωθεί έως τα τέλη Φεβρουαρίου. Επειδή το διάστημα αυτό θα συμπίπτει με την περίοδο των εξετάσεων, καλό είναι έως τότε να έχουν ολοκληρωθεί όλες οι παραπάνω ενέργειες για την αποφυγή πρόσθετου άγχους.

Περαιτέρω οδηγίες θα δοθούν στην πορεία. Γύρω στις 18-20/12 θα προγραμματισθεί νέα διαδικτυακή ενημέρωση.

Ορεστιάδα 5/12/2020

Α. Αλεξόπουλος

Ε.Υ. Πρακτικής Άσκησης